पालक में विटामिन ए,बी,सी और ई के अलावा प्रोटीन, सोडियम, कैल्शियम, फास्फोरस, क्लोरीन, थायामिन, फाइबर, राइबोफ्लैविन और लौह तत्व पाए जाते हैं। पालक के एक गिलास जूस में स्वादानुसार सेंधा नमक मिलाकर सेवन करने से दमा और श्वास रोगों में खूब लाभ मिलता है। हृदय रोगियों को प्रतिदिन एक कप पालक के जूस के साथ दो चम्मच शहद मिलाकर लेना चाहिए, ये बड़ा गुणकारी होता है। पातालकोट में आदिवासी बच्चों का शारीरिक विकास जल्दी होने के लिए पालक की भाजी का सेवन करवाते हैं, साथ ही इसकी पत्तियों के रस का सेवन भी करवाते हैं। इन आदिवासियों की मानी जाए तो ये पौधा अत्यंत गुणकारी होने के साथ-साथ शरीर को शक्तिशाली भी बनाता है।